Cavaliers još uvijek bez pobjede - 2003-11-06
U Washingtonu su Wizardsi napravili iznenadjenje pobjedivši Dallas Mavericks, 100-90.
Sinoć su se u direktnom duelu susrela dvojica najboljih novajlija NBA lige, Carmelo Anthony iz Denver Nuggetsa i LeBron James iz Clevelland Cavaliers. Carmelo Anthony je pri tome postigao 14, a LeBron James 7 poena. Oko 20 hiljada posjetilaca u sali i brojna tv publika su očekivali više od duela dvojice favoriziranih rookia NBA lige. Umjesto njih briljirao je Earl Boykins koji je postigao 18 poena u drugoj polovini i Nuggetsima donio pobjedu, 93-89. Cavaliers u kojima igra najbolje plaćeni rooki NBA lige LeBron James je još uvijek bez i jedne pobjede u ovoj sezoni. U Washingtonu su Wizardsi napravili iznenadjenje pobjedivši Dallas Mavericks, 100-90. Mavericks su veći dio utakmice igrali bez Nesha, koji je zbog povrede ramena već u sedmoj minuti otišao na klupu. Peja Stojaković je od ukupno 36 poena, u drugom poluvremenu postigao 26, kada su sinoć Sacramento Kings pobjedili Minnesota Timberwolves, 125-121. Evo i ostalih rezultata: Chicago Bulls - Orlando Magic, 106-100. New Orleans Hornets - Philadelphia 76-ers, 106-99. Detroit Pistons - Boston Celtics, 96-88. Milwaukee Bucks - New York Knicks, 106-90. Utah Jazz - Phoenix Suns, 91-80. Portland Trail Blazers - Memphis Grizzlies, 93-87. I, Golden State Warriors - Atlanta Hawks, 99-72.